Document ID: 31993R0485

ΚΑΝΟΝΙΣΜΟΣ (ΕΟΚ) αριθ. 485/93 ΤΗΣ ΕΠΙΤΡΟΠΗΣ της 2ας Μαρτίου 1993 για την τροποποίηση του κανονισμού (ΕΟΚ) αριθ. 859/89 σχετικά με τις λεπτομέρειες εφαρμογής των μέτρων παρεμβάσεως στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 125/93 (2), και ιδίως το άρθρο 6 παράγραφος 7,
Εκτιμώντας:
ότι στο άρθρο 12 του κανονισμού (ΕΟΚ) αριθ. 859/89 της Επιτροπής της 29ης Μαρτίου 1989 σχετικά με τις λεπτομέρειες εφαρμογής των μέτρων παρεμβάσεως στον τομέα του βοείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 343/93 (4), προβλέπεται η εφαρμογή συντελεστή που υπολογίζεται μέσω των τιμών που διαπιστώνονται στην αγορά πριν και μετά το διαγωνισμό- ότι προκειμένου να αποφευχθεί η διατάραξη της καλής λειτουργίας του άρθρου αυτού με ενδεχόμενη τροποποίηση της συναλλαγματικής ισοτιμίας, πρέπει να επεκταθεί στο μηχανισμό αυτό το πεδίο εφαρμογής του άρθρου 16 του εν λόγω κανονισμού-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 16 του κανονισμού (ΕΟΚ) αριθ. 859/89 αντικαθίσταται από το ακόλουθο κείμενο:
"Άρθρο 16
Η ισοτιμία που θα εφαρμοσθεί στα ποσά που αναφέρονται στα άρθρα 9 έως 12 είναι η γεωργική ισοτιμία που εφαρμόζεται την ημέρα λήξεως της προθεσμίας για την υποβολή των προσφορών."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τον πρώτο διαγωνισμό του Μαρτίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Μαρτίου 1993.

Labels: 3
17
6